

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 8.februārī Nr.**24**

 (prot.Nr.**2**, **5**.§)

# Par aizņēmuma ņemšanu

Pamatojoties uz likuma “Par pašvaldībām” 21.panta pirmās daļas 2.punktu un likuma “Par pašvaldību budžetiem” 22. un 22.1 pantu, likuma „Par valsts budžetu 2018.gadam” 14.panta pirmās daļas 1.punktu, Ministru kabineta 25.03.2008. noteikumiem Nr.196 „Noteikumi par pašvaldību aizņēmumiem un galvojumiem”, ņemot vērā 2017.gada 11.decembra Vienošanās par Eiropas Savienības fonda projekta īstenošanu Nr.5.6.2.0/17/I/003, Daugavpils pilsētas domes Finanšu komitejas 2018.gada 1.februāra sēdes protokolu Nr.2, atklāti balsojot: PAR – 13 (A.Broks, J.Dukšinskis, R.Eigims, A.Elksniņš, A.Gržibovskis, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Lūgt Pašvaldību aizņēmumu un galvojumu kontroles un pārraudzības padomē atļauju ņemt ilgtermiņa aizņēmumu Valsts kasē ar Valsts kases noteikto procentu likmi 70 815 EUR (septiņdesmit tūkstoši astoņi simti piecpadsmit eiro 00 centi) apmērā, uz 20 gadiem Eiropas Savienības fonda projekta „Degradēto rūpniecisko teritoriju reģenerācija Daugavpils pilsētas un Daugavpils novada teritorijās I kārta” Nr.5.6.2.0/17/I/003, īstenošanai.

2. Aizņēmumu izņemt 2018.gadā.

3. Aizņēmuma pamatsummu sākt atmaksāt ar 2020.gada martu.

4. Garantēt aizņēmuma atmaksāšanu, paredzot aizņēmuma atmaksāšanai nepieciešamos

līdzekļus turpmāko gadu Daugavpils pilsētas pašvaldības budžetos.

Domes priekšsēdētājs *(personiskais paraksts)* R.Eigims